CELEX: 62014CN0239
Language: bg
Date: 2014-05-14 00:00:00
Title: Дело C-239/14: Преюдициално запитване от Tribunal du travail de Liège (Белгия), постъпило на 14 май 2014 г.  — Abdoulaye Amadou Tall/Centre public d’action sociale de Huy (CPAS, град Ху)

14.7.2014   
            
            
               BG
            
            
               Официален вестник на Европейския съюз
            
            
               C 223/10
            
         Преюдициално запитване от Tribunal du travail de Liège (Белгия), постъпило на 14 май 2014 г. — Abdoulaye Amadou Tall/Centre public d’action sociale de Huy (CPAS, град Ху)
   (Дело C-239/14)
   2014/C 223/14
   Език на производството: френски
   
      Запитваща юрисдикция
   
   Tribunal du travail de Liège
   
      Страни в главното производство
   
   
      Жалбоподател: Abdoulaye Amadou Tall
   
      Ответник: Centre public d’action sociale de Huy (CPAS, град Ху)
   
      Преюдициален въпрос
   
   Съгласно член 39/1 от loi du 15 décembre 1980 sur l’accès du territoire, le séjour, l’établissement et l’éloignement des étrangers (Закона от 15 декември 1980 г. за влизането, пребиваването и установяването на чужденци на територията на страната и извеждането им от нея) във връзка с член 39/2, параграф 1, алинея 3, член 39/76, член 39/82, параграф 4, алинея 2, точка d и член 57/6/2 от същия закон срещу решение за оставяне без разглеждане на последваща молба за убежище могат да бъдат подавани само жалби за отмяна и за спиране на изпълнението при изключително спешни случаи. Съвместими ли са тези жалби с изискванията на член 47 от Хартата за основните права на Европейския съюз и на член 39 от Директива 2005/85 на Съвета относно минимални норми относно процедурата за предоставяне или отнемане на статут на бежанец в държавите членки (1), които предвиждат правото на ефективни правни средства за защита, доколкото не става въпрос за жалба, която подлежи на пълен съдебен контрол, или за жалба със суспензивен ефект и търсещото убежище лице не се ползва от право на пребиваване, нито от право на материална помощ по време на разглеждането ѝ?
   
      (1)  ОВ L 326, стр. 13.